Kombod

Ur c'hombod zo ivez ur rann eus un ti, pe ul loch.

Ur c'hombod (cwmwd e kembraeg<ref>cymydau,  cymydoedd' a-wechoù ivez, Geiriadur Prifysgol Cymru (University of Wales Dictionary), p. 643</ref>, ha cymwd''' er skridoù kozh), a oa ur rannvro vihan gant Brezhoned ar Grennamzer gozh, e Kembre hag e Breizh (hag e Bro-Leon eo deuet da vout un anv-tiegezh).

Gerdarzh
Dont a ra ar ger kembraek eus cym- ("ken-" e brezhoneg) ha bodGeiriadur Prifysgol Cymru, p. 643. Ar ger saoznek "commote" a zeu eus ar ger kembraek cymwtBrown, Lesley (ed), "New Shorter Oxford English Dictionary", Clarendon Press, Oxford, 1993 ISBN 0-19-861134-X.
Diwar ar ger kembraek cwmwd eo bet savet ar ger cymydog, a dalveze "den o chom en hevelep kombod", hag a dalv hiriv kement hag amezeg.

E Kembre
Diazez ar vuhez e oa ar barrez, pe tref (ur ger a gaver ivez e lec'hanvadurezh Breizh ). Dre vras e oa ezhomm 100 tref d'ober ur c'hantrev (cantref) hag an hanter pe an drederenn eus ar c'hantrev a oa ur c'hombod. Pa seller a-dost ne oa ket ken resis-se bep tro.Cantrefi a veze lavaret eus meur a gantref. Gant ar c'hombodoù e oant rannadurioù ma oa diazezet warne an difenn hag ar justis. E penn pep kombod e oa ur penn pe un tiern a oa dindan ar penntiern a oa o ren. Hennezh a oa e lez en un dref, anvet maerdref.

E Kembre e oa ul lez-varn e pep kombod.

E Levr Ruz Hergest (1375-1425) e kaver ur roll resis eus kombodoù e dibenn ar  ha deroù ar  kantvedJ. Gwenogvryn Evans (ed.), The Text of The Bruts from the Red book of Hergest (Oxford, 1890), er pajennoù 407-412.Sellit ouzh roll kombodoù Kembre.

E Breizh
Kavet e vez an anv-se e meur a lec'h e Breizh : e Gwiglann, e Kerien, e Kemperle, e Sant-Wazeg... Diwar an anv-se e teu ivez moarvat anv ar gumun Ar C'hembod.Sellit ouzh ar pennad Kombod (anv-tiegezh)''.

Gwelet ivez
Kemened

Notennoù

Rummad:Kombodoù Kembre
Rummad:Lec'hanvadurezh vrezhonek